Diari Oficial de la Generalitat Valenciana


Sumari del DOGV 8580, del 28-06-2019 (2019/6141)

RESOLUCIÓ de 24 de maig de 2019, de la Presidència de la Generalitat, per la qual s'aprova la constitució de l'agrupació dels ajuntaments de Vilafamés i Sant Joan de Moró per al sosteniment en comú del lloc d'intervenció.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8580

Data del DOGV
:   28-06-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/6141


Data del document
:   24-05-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 24 de maig de 2019, de la Presidència de la Generalitat, per la qual s'aprova la constitució de l'agrupació dels ajuntaments de Vilafamés i Sant Joan de Moró per al sosteniment en comú del lloc d'intervenció. [2019/6141]  
El ple de l'Ajuntament de Vilafamés en sessió celebrada el dia 21 de desembre de 2018 va acordar per majoria absoluta del nombre legal de membres de la corporació l'aprovació de la constitució d'una agrupació amb el municipi de Sant Joan de Moró per al sosteniment d'un lloc de treball d'intervenció. La secretaria d'ambdós municipis està classificada en classe tercera. En els mateixos termes es va pronunciar el ple de l'Ajuntament de Sant Joan de Moró en data 20 de desembre de 2018, segons consta en el certificat expedit per la Secretaria el 27 de desembre. En aquestes sessions plenàries es van aprovar els estatuts pels quals s'ha de regir l'agrupació.  
L'expedient es va sotmetre a informació pública mitjançant la inserció d'un anunci en el Butlletí Oficial de la Província de Castelló número 156, de 29 de desembre de 2018, sense que s'hi hagen presentat reclamacions. Ambdós municipis van donar així mateix tràmit d'audiència als dos funcionaris que en l'actualitat exerceixen les funcions pròpies del lloc que es vol crear i agrupar, els quals van manifestar la seua conformitat a la tramitació de l'expedient.  
La Diputació Provincial de Castelló en data 22 de gener de 2019 va emetre un informe favorable a l'agrupació.  
Vistos els antecedents indicats, i en virtut del que disposen els articles 11.2, 12 i 13 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional; 169.2 i 170.3 de la Llei 8/2010, de 23 de juny, de la Generalitat, de règim local de la Comunitat Valenciana, així com els articles 9.2 i 10 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 7722, 17.02.2016), resolc:  
  
Primer  
Aprovar la constitució d'una agrupació d'intervenció composta pels ajuntaments de Vilafamés i Sant Joan de Moró per al sosteniment en comú del lloc d'intervenció.  
  
Segon  
Classificar el lloc de treball resultant de l'agrupació com a intervenció de classe segona, reservat a personal funcionari d'Administració local amb habilitació de caràcter nacional que pertany a la subescala d'intervenció tresoreria, categoria d'entrada.  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el domicili, en el termini de dos mesos comptadors a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una administració pública no es pot interposar recurs en via administrativa, i això sense perjudici de la possibilitat d'efectuar el requeriment al qual fa referència l'article 44 de la Llei 29/1998, de 13 de juliol, en el termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que consideren oportuna.  
  
València, 24 de maig de 2019.- El president, p. d. (R 12.02.2016, DOGV 17.02.2016), el secretari autonòmic de Presidència: Andreu Ferrer Bautista.